**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГРАД ГУЛЯНЦИ**

**ПРЕДЛОЖЕНИЕ**

**ОТ ЛЪЧЕЗАР ПЕТКОВ ЯКОВ – КМЕТ НА ОБЩИНА ГУЛЯНЦИ**

**Относно:** Упълномощаване на кмета на Община Гулянци за предприемане необходимите правни и фактически действия по учредяване на безвъзмездно право на строеж от Държавата на Общината за изграждане на лодкостоянки в поземлени държавни имоти с идентификатори 30199.36.82, 30199.36.83, 68045.401.628 и 18099.520.29.

**Уважаеми дами и господа общински съветници,**

В изпълнение на Решение №617/06.01.2023 г. на Общински съвет Гулянци беше започната процедура за безвъзмездното предоставяне от Държавата на Общината за стопанисване и управление на имоти публична и частна държавна собственост, представляващи поземлени имоти с идентификатори: №30199.36.82 (ПДС), №30199.37.33 (ПДС) и №30199.37.34 (ПДС) по кадастралната карта на землището на село Загражден , №68045.401.628 (ЧДС) по кадастралната карта на землището на село Сомовит и №18099.520.29 (ПДС) по кадастралната карта за землището на град Гулянци за срок от 10 години във връзка с инвестиционно намерение по изграждане на рибарски селища на брега на река Дунав в землищата на село Загражден, село Сомовит и гр. Гулянци.

С писмо с изх.№0614-14/24.01.2023 г. на Община Гулянци е депозирана молба за горепосочените държавни имоти до Областния управител на област Плевен , като са описани подробно всички обекти и цели на намерението на Община Гулянци.

С писмо с вх. №0410-102/09.10.2024 г. от г-жа Веселина Терзийска – Заместник-министър на регионалното развитие и благоустройството сме уведомени за отказ за предоставяне за управление на имотите – публична държавна собственост.

В допълнение към писмото от г-жа Веселина Терзийска е посочено, че в тези случаи приложение следва да се намерят разпоредбите на Закона за морските пространства, вътрешните водни пътища и пристанищата на Република България (ЗМПВВППРБ) и по-конкретно разпоредбата на чл. 112е, ал. 1 от закона, според която по предложение на министъра на транспорта и съобщенията, с решение на Министерски съвет върху морското дъно и дъното на българския участък и крайбрежната заливаема ивица на река Дунав може да се учреди право на строеж в полза на община за изграждане или разширяване на рибарско пристанище по чл. 107 от ЗМПВВППРБ или на специализиран пристанищен обект за обслужване на риболовни дейности по чл. 111а от ЗМПВВППРБ (какъвто представлява лодкостоянката, както и свързаните с тях брегозащитни съоръжения за предпазване от вредното въздействие на водите.

Правото на стоеж се учредява безвъзмездно, когато това е необходимо за изграждане или разширяване на национален обект по смисъла на ЗДС или за трайното задоволяване на обществени потребности, като обемът на правото на строеж се определя в съответствие с одобрения специализиран подробен устройствен план по чл. 112д (чл.112е, ал.2-4) от ЗМПВВППРБ.

Възнамеряваме да кандидатстваме за следните имоти на териториите на с. Загражден, с. Сомовит и гр. Гулянци 30199.36.82, 30199.36.83, 68045.401.628 и 18099.520.29.

На основание чл. 21, ал. 1, т. 23 и ал. 2 от ЗМСМА, чл.112е от ЗМПВВППРБ и чл. 5, ал. 1, т. 22 и чл. 6 от Правилника за организация и дейността на Общинския съвет – Гулянци

**Предлагам** : Общинският Съвет да вземе следното

**РЕШЕНИЕ :**

1. Отменя Решение №257 от 31.01.2025 г. на Общински съвет Гулянци.

2. УпълномощаваКмета на Община Гулянци да предприеме необходимите правни и фактически действия по учредяване на безвъзмездно право на строеж от Държавата на Общината за изграждане на лодкостоянки в поземлени държавни имоти с идентификатори 30199.36.82, 30199.36.83, 68045.401.628 и 18099.520.29.

3. Възлага на Кмета на Община Гулянци последващите съгласно закона действия по изпълнението.

**ЛЪЧЕЗАР ЯКОВ**

***Кмет на Община Гулянци***

НФ/