**ОБЩИНА ГУЛЯНЦИ, ОБЛАСТ ПЛЕВЕН**

град Гулянци, улица „Васил Левски” № 32, тел: 6561/2171, е-mail: [obshtina\_gulianci@mail.bg](mailto:obshtina_gulianci@mail.bg)

**ДО**

**ОБЩИНСКИ СЪВЕТ**

**ГР.ГУЛЯНЦИ**

**П Р Е Д Л О Ж Е Н И Е**

**От ЛЪЧЕЗАР ПЕТКОВ ЯКОВ - Кмет на Община Гулянци**

**ОТНОСНО:** Отдаване под наем на полските пътища, включени в доброволното споразумение между земеделските стопани за землището на с. Искър.

**УВАЖАЕМИ ОБЩИНСКИ СЪВЕТНИЦИ,**

С промяната в Закона за собствеността и ползването на земеделски земи /ЗСПЗЗ/ от 20 февруари 2015 година на общините се предостави възможност за отдаване под наем на полските пътища, включени в Заповедта на Директора на Областна дирекция „Земеделие” за разпределението на масивите за ползване на земеделски земи.

С писмо с вх.№ 0420–29/11.02.2025 г. на Директора на Областна дирекция „Земеделие” - Плевен са ни предоставени подадените заявления по чл. 75б, ал.1, т.1 от Правилника за прилагане на закона за собствеността и ползването на земеделки земи (ППЗСПЗЗ) от ползвателите на масиви за ползване по сключеното доброволно споразумение за стопанската 2024-2025 г. за землището на с. Искър в община Гулянци. Списъкът с имотите се съдържа в Приложение №1 към настоящото предложение.

На основание чл. 37в, ал. 16 от ЗСПЗЗ, Кмета на Общината следва да сключи договори за наем с ползвателите на общински пътища за срок от една стопанска година на цена в размер на средното рентно плащане за землището след Решение на Общински съвет.

Предвид изложеното предлагам на Общински съвет на основание чл.21, ал.1, т.8 от ЗМСМА, чл. 37в, ал. 16 от ЗСПЗЗ, предлагам на Общинския съвет Гулянци да вземе следното

**Р Е Ш Е Н И Е:**

I. Дава съгласие Кмета на Община Гулянци да сключи договори за наем за една стопанска година /2024-2025 г./ за имоти – полски пътища (по Приложение №1) определени по ред на чл. 37в, ал. 16 от ЗСПЗЗ с техните ползватели.

ІІ. Определя наемна цена в размер на:

* 73.00 лв./дка за землището на с. Искър.

ІІІ. Възлага на Кмета на Община Гулянци последващите съгласно закона действия по изпълнението.

**ЛЪЧЕЗАР ЯКОВ**

**КМЕТ НА ОБЩИНА ГУЛЯНЦИ**

**НФ/**